**«... Өз тілінді құрметте»**

**Мақсаты:**

* Оқушыларда өз халқын, туған жерін сүюге, қадірлеуге, бағалап, мақтан етуге және ана сүтімен еңген ана тілінің қадір-қасиетін терең түсінуге, әрі өмірде еркін қолдана алуға тәрбиелеу;
* Мемлекеттік тіл – қазақ тілі туралы ғұлама ойшылдардың пікірлерін меңгерте отырып, өмірде ана тілінің атқаратын рөлі маңызды екнін үйрету;
* Туған тілдің қадірін білу, сол жолда аз еңбек, ерлік істелмейтінін ұғындыру.

**Қолданылатын көрнекіліктер:**

Кітап көрме «Тілім менің – тірегім», тіл туралы нақыл сөздер.

«Тілі жоғалған жұрттың өзі де жоғалады» (А.Байтұрсынов)

«Ақыл көркі – көңіл, тілдің көркі - сөз» (Мақал)

«Анамыздың ақ сүтімен дарыған тілімізді ұмытпау – бүкіл ата-бабамызды, тарихымызды ұмытпау» (Б.Момышұлы)

1- жүргізуші.Ақын Қадыр Мырза Әлі жырлағандай:

*Ана тілің – арың бұл,*

*Ұятың боп тұр бетте.*

*Өзге тілдің бәрін біл,*

*Өз тіліңді құрметте.*

2- жүргізуші. Ия, тіл – халықтың басты қасиетті, байлығы болса, байлығымызды келешек ұрпаққа қалдыру, оның қасиетін білу мақсатында Қазақстан Республикасының «Тіл туралы заңы» 1989 жылы 22 қыркүйекте, Жоғары Кеңестің сессиясында қабылдаңған болатын.

1- жүргізуші. 1990 жылы 20 қыркүйекте «Қазақ тілі» қоғамы құрылды. Оның мақсаты қасиетті тілімізді қастерлеу, дамыту, басқа ұлт өкілдеріне үйрету еді.

2- жүргізуші. Елбасы Нұрсұлтан Назарбаевтың 1998 жылғы жарлығына сәйкес «22 қыркүйек Қазақстан халықтарының тілдері күні» ретінде аталып келеді.

1. жүргізуші.

*Ерлік, елдік, бірлік, қайрат, бақ, ардың,*

*Жауыз тағдыр жойды бәрін не бардың.*

*Алтын күннен бағасыз бір белгі боп,*

*Нұрлы жұлдыз – бабам тілі сен қалдың!*

2—жүргізуші.

*Бір өзіңде сан ғасырдың жемісі,*

*Ана тілім тірлігімнің айғағы.*

*Бұл тілімнің кеңейеді өрісі.*

*Тік тұрғанда Қазақстан байрағы.*

1—жүргізуші.

Ел тағдырын шешкен дана билер, шешендер, тіл құдіретін көп танытып, асыл сөздерін ғасырдан ғасырға жоғалтпай жеткізіп, халықтың асыл қазынасына айналдырған.

2—жүргізуші.

*Ана тілім – ұраным,*

*Ана тілім – құралім.*

*Ана тілім болмаса,*

*Мықты болмас тұрағым.*

1—жүргізуші.

*Ана тілім – ұраным,*

*Ана тілім – құралім.*

*Ана тілім болмаса,*

*Бүтінделмес кемдігім.*

**Музыкалық үзіліс.**

1—жүргізуші.

*Тілімде менің бабамның батырлығы да,*

*Махамбет пен Абайдың ақындығы да.*

*Дүниеге келе айқайды салған іңгәлап,*

*Тілімде менің сәбидің батылдығы да.*

2—жүргізуші.

*Найзағайдыңжарқылы да бар тілімде,*

*Қаз біткеннің қаңқылы да бар тілімде.*

*Аққулардың сұңқылы да бар тілімде,*

*Қырандардың шаңқылы да бар тілімде.*

1—жүргізуші. Көз алдарына елестетіңіздерші мына көріністі.

Түрме іші. Қайрат Рысқұлбеков дауыстап өлең оқып отыр.

**Күй.**

2—жүргізуші. Жүйелі сөз жүйесін табар,

Жүйсіз сөз иесін табар. – дегендей ұлыларымыздың тіл туралы айтқаңдарын терең түсінген ұрпақ Кенес дәірі кезінде тіліміздегі аландаушылықты былайша жырлаған екен.

*Қайран тілім, тұзы сор, азабы нән,*

*Талай қалған ажал мен әл аузынан.*

*Әлі күнге мінберге шыға алмастан,*

*Қипақтайсың қоқақтап лауазымнан.*

*Қайран тілім, қаз тұрып шоқ бақан тіл,*

*Өн бойында ерекше ерке бітім.*

*Өз еліңде ерекше мәртебе алмай,*

*Босағада болдың-ау өтетұғын.*

*Қайран тілім, қаз тұрып шоқ басқан тіл,*

*Мәңгүрттердең таяқ жеп соттасқан тіл.*

*Мықтылардың меселін қайтара алмай,*

*Қаулылардың ішінде тот басқан тіл.*

Міне осылай ақын ағаларымыз қынжылып жырласа, бүгінгі таңда тіліміз мәртебе алып, жетістіктерге жетуде. Ендігі тілдің жайын тыңдап көрелік.

*Қараңғыға, тілім сауле шашасың.*

*Жабықтарды жарқыратып ашасың.*

*Ұмытқанды еске алып үнемі,*

*Танытасың өмірдің бар тасасын.*

*Тілімді аман тар жол, тайғақ кешуден,*

*Өткізбесем ұл боп тудым несіне мен.*

*Жаным құрбан тілім, сенің жолыңда,*

*Судан әсте тайынбаймын шешінген.*

2—жүргізуші. Сонау ХҮ ғасырда өмір сүрген ұлы бабамыз Асан қайғы да сөздің мәнін айтты. Жаны қыл үстінде, өлім алдында тұрса да қазақ тілінің шындығын айтып, шырылдаған Қайрат Рысқұлбековтермен бірге, енді зиялы қауымның да тіл туралы ой-пікірлерін де білсек. Қане кім айтар екен.

1-оқушы. Ғ.Мұсрепов: «Ана тілі – жүректің терең сырларың, басынан кешкен дәуірлерін, қысқасы жанның барлық толқындарын ұрпақтан ұрпаққа жеткізіп, сақтап отыратын қазына».

2-оқушы. Б.Момышұлы: «Анамыздың ақ сүтімен бойымызға дарыған тілімізді ұмытпау – бүкіл ата-бабамызды, тарихымызды ұмытпау».

3-оқушы. А.Жұбанов. «Әр халықтың ана тілі – білімнің кілті. Біздің жастарымыз ана тіліне жетік білімді, мәдениетті болсын».

4-оқушы. Ғ.Мұстафин. «Күн жылытпайтын суық көнілді сөз ғана жылыта алады».

5-оқушы. М. Әуезов. «Бұл дәуірде өз тілін, әдебиетін білмеген адам толық мәнде интеллигент емес».

1—жүргізуші.

Қадірлі оқушылар! Бүгінгі «... Өз тілінді құрметте» атты поэзия сағатымызды аяқтаймыз. Ана тіліміздің асыл қасиеттерін бойымызға сіңіріп, оның қадірі мен қасиетін терең ұғынып, еліміз бен жеріміздің гүлденуіне мол үлесімізді қоса білейік.

2—жүргізуші.

*Әрбір тілде сөйле әлемді таң қылып,*

*Ана тілін білмеу қандай заңдылық?*

*Өсер балаң байтақ далаң тұрғанда,*

*Қазақ тілі жасау керек мәңгілік!*